Fitaccen dan siyasa ya sha da kyar bayan ya nuna goyon bayan sa ga tazarcen Buhari ▷ NAIJA.NG
Fitaccen dan siyasa ya sha da kyar bayan ya nuna goyon bayan sa ga tazarcen Buhari
Labarin da muka samu daga majiyar mu ta DailyTrust ta bayyana mana cewa a jiya ne dai fitaccen dan siyasar nan kuma shugaban karamar hukumar Kuje dake a birnin tarayya Abuja Alhaji Abdullahi D. Galadima tare da mataimakin sa Mista Samuel Tanko sun sha da kyar a hannun mafusatan matasa.
Kamar dai yadda muka samu mafusatan matasan sun yi kukan kura sun afkawa shugabannin karamar hukumar ne biyo bayan nuna goyon bayan su ga takarar tazarcen shugaba Muhammadu Buhari a zaben 2019.
KU KARANTA: Buhari sai ya riga rana faduwa a 2019 - Babban malamin addini
NAIJ.com ta samu cewa matasan dai sun farwa shugabannin karamar hukumar ne yayin da suke fita daga dakin taro jim kadan bayan kammala tattaunawar su da sauran jiga-jigan jam'iyyar masu rike da mukamai.
A wani labarin kuma, Haddadiyar hadakar nan ta tsohon shugaban kasar Najeriya Cif Olusegun Obasanjo da ta kuduri aniyar fatattakar shugaba Muhammadu Buhari daga mulki a zaben 2019 mai zuwa ta shirya tsaf domin ayyana jam'iyyar da za su goya wa baya.
Wannan matakin dai da hadakar ta dauka kamar yadda muka samu, ya biyo bayan kasa cimma daidaito da jam'iyyar SDP da Cif Obasanjo din ya nemi a yi.
GOtv subscription Dubai visa Canada visa lottery Science courses Courses for art students
Abinda yasa Saraki da Tambuwal ke fushi da Tinubu - Onuchie